Vaikne nädal algas Peetri kiriku inglise sektoris palmipuudepühaga. Inglise sektori pühapäevalkoolilapsed (eesti osas pühapäevakooli enam ei ole) sisenesid kirikusse, lehvitades palmioksi. See oli mitmele noorele esimene kord niisugusest ilusast Jeesuse tulekust Jerusalemma meelespidamise paraadist osa võtta. Jumalateenistusele oli tulnud eriti palju  koguduse liikmeid, nii et Naisringi tuba jõudis vaevalt vastu võtta inimesi, kes tulid teenistusele järgnenud kohvilauda. Palmipuudepühal teenis õp. Dennis Putzman. Suurel Reedel ja ülestõusmisepühal teenis õp. Richard French.